OzLabs/hebrew-wiki-articles huggingface dataset:
מנהור (הנדסה אזרחית)

מנהור הוא פעילות של הנדסה אזרחית שמטרתה לחפור או ליצור מנהרה.

==שיטות מנהור==
בשדה הבנייה המודרנית ידועות שלוש שיטות מנהור עיקריות:
# מנהור שלבי.
# מנהור מתועש.
# חפירה ומילוי.
שיטות מנהור

===מנהור שלבי===
מנהור שלבי, הוא שיטה מקובלת לביצוע מנהור או כריה. בשפה המקצועית הוא מכונה לעיתים בשם NATM או SEM. בשיטה הזו יוצרים מנהרה באמצעות כלים מכניים או פיצוצים מבוקרים. את הסלע המפורר או את העפר מפנים אל מחוץ למנהרה באמצעות משאיות לאחר מכן מצפים את קירות המנהרה שנוצרה בבטון מותז (בדרך כלל משוריין בסיבים), שכבת הבטון המותז מכונה בשם דיפון ראשוני. מעל שכבת הבטון המותז מבצעים שכבת איטום מחומרי איטום מותזים או מיריעות איטום ואז מבצעים את שכבת הדיפון הסופי, מבטון מזוין שנוצק במקום, בדרך כלל באמצעות משאבות. מכאן נראה שלמנהרה בביצוע בשיטת המנהור השלבי ישנן שלוש שכבות של קירוי. השכבה הראשונה היא קירות הסלע עצמם, השכבה השנייה היא הדיפון הראשוני מבטון מותז והשכבה השלישית היא שכבת הדיפון הסופי שעשויה מבטון מזוין.

===מנהור מתועש===
בשיטה הזו החפירה מתבצעת באמצעות מכונה לכריית מנהרות. כאשר המכונה מתקדמת, היא מכרסמת את הסלע העומד בדרכה ומעבירה אותו לאחור, במקביל היא מרכיבה סביבה חלקים מבטון טרומי היוצרים מעגל, שמהווה את דיפון המנהרה. השיטה הזו מהירה בהרבה מהמנהור השלבי, אבל מתאימה רק למנהרות בעלות חתך אחיד ומעוגל.

===חפירה ומילוי===
זו שיטת המנהור הפשוטה ביותר, אבל היא מתאימה למקרים פשוטים. בשיטה הזו מבצעים חפירה פתוחה, עד למפלס תחתית המנהרה המתוכננת ואז בונים את המנהרה. אחרי השלמתה של בניית המנהרה, מכסים את המנהרה וממלאים מעליה חומרים שונים, עד לגובה הרצוי. שיטה זו מכונה באנגלית בשם Cut and Cover.

==המנהור המסורתי==
חפירה וחציבת מנהרות הייתה מקובלת מהזמן העתיק, בתרבויות היסטוריות שונות. המנהור המסורתי בוצע בשתי גישות. הגישה הראשונה לא כללה תימוך כלל, אלא חפירה וחציבה בלבד, כאשר משקל הסלע שמסביב למנהרה התקבל על ידי מסת הסלע כולה. דוגמאות למנהור מסורתי ללא תימוך ניתן למצוא במערת צדקיהו ובנקבת השילוח באזור ירושלים. הצלחת מנהור כזה תלויה בעיקר בחוזק מסת הסלע וברציפותה, כיוון שמחסור בתימוך בסלעים חלשים ומתפוררים עלול לגרור מפולות שיהרסו את המנהרה.

סוג נוסף של מנהור מסורתי הוא מנהור תמוך, כפי שהיה מקובל, לדוגמה, במכרות עד תחילת המאה העשרים. הביצוע של מנהור כזה, כלל חפירה או חציבה בסלע ותמיכת גג המנהרה באמצעות מסגרות עץ או ברזל. מטרת התמיכות הייתה נשיאת משקל התקרה, על מנת למנוע מפולות והתמוטטות המנהרה. מנהרות בעפר או באדמה מילאו צרכים שונים, אזרחיים או צבאיים, תמיד היו תמוכות בתקרתן ובדרך כלל גם בדפנותיהן. זאת, כדי למנוע התמוטטות של התקרה או של הדפנות. ככל שהתעצמה הארטילריה במלחמות, נוצר צורך להגן על כוחות הצבא באמצעות העברת החיילים והעברת אמצעי הלחימה אל מתחת לפני הקרקע, אל תוך מנהרות או אל תוך בונקרים.

==המנהור המודרני==
תפיסת המנהור המודרני מכמתת את היכולת של מסת הסלע לקבל בעצמה חלק מהעומסים הנובעים מיצירת חלל המנהרה. באופן זה, חלק מהעומס מתקבל על ידי תמיכה מלאכותית וחלק אחר מתקבל על ידי החוזק המכני של מסת הסלע.

== ראו גם ==
* קיר סלארי

==קישורים חיצוניים==

* 

קטגוריה:הנדסה אזרחית
קטגוריה:מנהרות
רחוב שער האריות

רחוב שער האריות הוא רחוב רוחב ברובע המוסלמי בעיר העתיקה בירושלים. הרחוב חולף מצפון להר הבית.

רחוב שער האריות מתחיל בשער האריות, ומסתיים ברחוב ויה דולורוזה, סמוך לרחוב הגיא. הרחוב עובר במקביל לחומת הר הבית מצפון, ומוביל לכניסות הצפוניות של הר הבית. בתחילת הרחוב ניצבה ככל הנראה בתקופת בית שני מצודת אנטוניה. הוא חוצה את הרחובות: באב חוטא (בעברית: שער החיטה), בורג' לקלק, אנטוניה, המלך פייסל, שער הפרחים, הנזירות, ובנק הדם. ובפינת רחוב אנטוניה שוכן מתחם יהודי "בית האריות", שנקרא על שם הרחוב. 

ברחוב בית ספר יסודי לבנים, ובאמצעו, במעבר המוביל לכניסה להר הבית, נמצאת עמדה קבועה של מג"ב.

== היסטוריה ==
בתקופה הרומית והביזנטית נכלל תוואי הרחוב בדקומנוס המזרחי. 

במהלך הקרב על ירושלים במלחמת ששת הימים פרצו כוחות חטיבה 55 לעיר העתיקה משער האריות דרך רחוב זה, לאחר שהושלם כיתורה של העיר העתיקה מכל כיווניה. מהרחוב נעו חלק מהכוחות דרומה למתחם הר הבית והכותל המערבי, בעוד כוחות אחרים התפשטו בעיר העתיקה.

בשנת 1980 ערכה עיריית ירושלים שיפוץ מקיף ברחוב. בשיפוץ נחשפו קטעים מהריצוף הקדום של הרחוב, וחלקו הועלה לתוואי הרחוב הנוכחי.
ב-6 במאי 1998 דקרו ערבים למוות את חיים קרמן ברחוב, ובאתר אנדרטה לזכרו.

==הערות שוליים==

קטגוריה:הרובע המוסלמי: רחובות
פיפרצילין

פיפרצילין (Piperacillin) היא תרופה אנטיביוטית ממשפחת הפניצילין. התרופה משתייכת לקבוצת האוריידופניצילינים, והיא בעלת פעילות רחבת טווח נגד חיידקים גראם-שליליים לרבות Pseudomonas. בדרך כלל התרופה משווקת כתכשיר משולב עם מעכב בטא לקטמאז – פיפרצילין/טזובקטם. פיפרצילין אינה נספגת דרך הפה, ולכן ניתנת דרך הווריד או לתוך השריר.

התרופה ניתנת לטיפול בזיהומים מחיידקים גראם-שליליים לרבות Pseudomonas. תופעות הלוואי שלה כוללת דימום (בעקבות ירידה של פעילות הטסיות) ונויטרופניה.

==לקריאה נוספת==
* 

==קישורים חיצוניים==

קטגוריה:פניצילינים
בג'איה

בג'איה (בערבית: بجاية, בברברית: ⴱⴳⴰⵢⴻⵜ, בצרפתית: Béjaïa) היא עיר נמל בצפון-מזרח אלג'יריה, והעיר הגדולה ביותר באזור הקביליה. העיר מנתה כ-180 אלף תושבים נכון ל-2008. עיקר תושביה הם בֶרבֶרים-קבילים והשפה הנפוצה בה לצד ערבית היא קבילית. בימי הביניים העיר הייתה אחד מהמרכזים הכלכליים של אגן הים התיכון.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלג'יריה: ערים
הלופרידול

הלופרידול (haloperidol) מוכרת בארץ בשם הלידול (Halidol). היא תרופה אנטי-פסיכוטית טיפוסית. התרופה משווקת בישראל תחת השמות הלדול, הלדול דקונאס, הלופר ופריקאט.

==שימושים רפואיים==
התרופה משמשת בעיקר לטיפול בפסיכוזה חריפה ובמחלות נפש המלוות בפסיכוזה, כדוגמת סכיזופרניה ומאניה. התרופה משמשת במקרים נדירים יותר גם לטיפול בתסמונת טורט, הפרעה דו-קוטבית, שיטיון, היפראקטיביות, הפרעות אישיות וטיקים. כמו כן התרופה משמשת לעיתים גם לטיפול במחלות שרירים שונות, בהפרעות שונות במערכת העצבים, בפסיכוזה שמקורה בשימוש בסמים ובהקלה בתסמיני גמילה מאלכוהול וסמים אופיאטיים.

==תופעות לוואי==
להלופרידול תופעות לוואי רבות, וזהו חסרונה העיקרי של התרופה. תופעות הלוואי השכיחות ביותר של התרופה כוללות כאבי ראש, ישנוניות, עלייה במשקל, תנועות בלתי-רצוניות, רעד, נוקשות שרירים, סחרחורות והפרעות בתפקוד המיני. תופעות לוואי נדירות יותר של התרופה כוללות בין השאר התכווצויות שרירים, חום גבוה, בלבול, סינקופה, פריחה ועייפות קיצונית.

במקרים נדירים מאוד עלולה להופיע צהבת או תסמונת ארנב בעקבות שימוש ממושך בתרופה.

==לקריאה נוספת==
* [http://books.google.co.il/books/about/Principles_of_Pharmacology.html?id=az8uSDkB0mgC&redir_esc=y Principles of Pharmacology. David E. Golan. Insb 978-1-60831-270-2]

==קישורים חיצוניים==

* [https://www.clalit.co.il/he/medical/pharmacy/Pages/medicines.aspx?idd=6475 הלופרידול] באתר קופת חולים כללית

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרופות אנטי-פסיכוטיות טיפוסיות
קטגוריה:רשימת התרופות החיוניות של ארגון הבריאות העולמי
אומפרזול

אומפרזול (Omeprazole) היא תרופה המעכבת משאבות פרוטונים (proton pump inhibitor) ונוגדת חומציות בקיבה. בישראל נסחר גם בשמות אומפרדקס, אומפרה, לוסק ואומפרדקס Z.<ref></ref>

==שימוש רפואי==
אומפרזול משמשת לטיפול בצרבת, רפלוקס קיבתי ושטי (GERD), כיב (אולקוס) קיבתי ותריסריוני, הפרעות בעיכול ודלקת קיבה (gastritis).

התרופה יכולה להיות משולבת עם אנטיביוטיקות ואמוקסיצילין למשך 7 עד 14 יום לטיפול המשולש בהליקובקטר פילורי.

== אזהרות מובלטות ==
 כוללת הנחיה להימנע מאומפרזול במצבים הבאים: רגישות (אלרגיה) לחומרי התרופה או לתרופות דומות (פנטופרזול, לנסופרזול, ראבפרזול, אסומפרזול), נטילת נלפינביר, קושי או כאב בבליעת מזון, הקאה דמית, צואה דמית או שחורה, צרבת עם טישטוש, הזעה או סחרחורת, הופעת כאב חזה תכופה או גיל מתחת 18.<ref name=":0" />

==תופעות לוואי==
תופעות לוואי ששכיחותן אינה ידועה כוללות ירידה ברמת המגנזיום בדם ועליה בסיכון לסרטן קיבה.

תופעות הלוואי הנפוצות ביותר של התרופה (עד 1 מכל 10 מטופלים) הן: כאב ראש, השפעות על הקיבה או על המעי: שלשול, כאב בטן, עצירות, נפיחות (גזים), בחילה או הקאה ופוליפים שפירים בקיבה.

תופעות לוואי שאינן שכיחות (עד 1 מכל 100 מטופלים) כוללות נפיחות ברגליים ובקרסוליים, נדודי שינה, סחרחורת, תחושת עקצוץ ונימול, תחושת נמנום, תחושת סחרור (ורטיגו), שינויים בבדיקות דם לבדיקת תפקודי כבד, פריחה בעור, פריחה גבשושית (סרפדת) וגירוד בעור וכן הרגשה כללית לא טובה וחוסר אנרגיה. עוד תופעות לוואי, נדירות יותר (וחלקן מסוכנות), מפורטות בעלון לצרכן.<ref name=":0"></ref>

== תגובות בין תרופתיות ==
אומפרזול עלול להשפיע לרעה כאשר ניטל בשילוב עם נלפיביר, אטזנביר, סקווינביר (תרופות נגד HIV), דיגוקסין, דיאזפם, פניטואין, נוגדי קרישה כמו וורפרין (קומדין), ריפאמפיצין, טקרולימוס, מיקופנולאט, היפריקום (מוכר גם כרמוטיב), צילוסטזול, קלופידוגרל, ארלוטיניב, מתוטרקסט ועוד.<ref name=":0" />

==מנגנון הפעולה==
אומפרזול הוא מעכב משאבות פרוטונים. הוא מדכא הפרשת מיצי קיבה על ידי עיכוב סלקטיבי של משאבת פרוטונים. משאבה זאת נמצאת בתאים הפריאטליים בקיבה. עצירה פתאומית של נטילת התרופה עלולה לגרום לקיבה לייצר הרבה יותר חומצה, ולגרום לתסמינים לחזור. הפחתת המינון בהדרגה, לפני הפסקה מוחלטת, תמנע זאת.<ref></ref>

==פרמקוקינטיקה==
אומפרזול נספג במעי. משך הספיגה הוא 3-6 שעות. ספיגה של אומפרזול היא מקסימלית בעת עיכול מזון שכן חוסמי הפרוטונים חוסמים קולטנים הפעילים בעיקר בעת שהמזון נעכל, ולכן רצוי ליטול תרופה זו שעה לפני האוכל (עם או בלי כוס מים) וזאת מכיוון שלתרופה עצמה לוקח זמן להגיע למעי ולהיספג. זמינות ביולוגית (bioavailability) היא 60% בקירוב. המטבוליזם של התרופה מתבצע על ידי מערכת cyp450 בעיקר בכבד. 80% מהתוצרים של התרופה מופרשים בשתן ו-20% מופרשים בצואה. זמן מחצית חיים (t1/2) שעה עד שעה ורבע.

==קישורים חיצוניים==

* [https://data.health.gov.il/drugs/alonim/ArcRishum01_2_159460716.pdf Omeprazol] - במאגר התרופות של משרד הבריאות
* [http://www.infomed.co.il/Drug-3/ אומפראזול (אומפרדקס, לוסק) (Omeprazole, Omepradex, Losec)], באתר infomed
* [http://www.clalit.co.il/he/medical/pharmacy/Pages/medicines.aspx?idd=5106&name=אומפרזול אומפרזול], באתר שירותי בריאות כללית

==הערות שוליים==

קטגוריה:מעכבי משאבות פרוטונים
אימיפנם

אימיפנם
אימיפנם (באנגלית: Imipenem) היא אנטיביוטיקה בטא-לקטמית במתן תוך ורידי, מהתת-קבוצה Carbapenems, בעלת פעילות רחבת טווח (משמשת לטיפול נגד בקטריות גרם שלילי, גרם חיובי, אירוביים אנאירוביים). למרות זאת, היא לא בשימוש נפוץ כיוון שיש חשש לעמידות. ניתנת בעיקר לחיידקים עמידים, למשל בדלקת ריאות נוזוקומית (hospital acquired pneumonia) מפתוגן Klebsiella Pneumoniae.
==מנגנון פעולה==
עיכוב ייצור דופן התא של מגוון חיידקים. המבנה שלהם מקנה להם עמידות גבוהה במיוחד כנגד רוב הבטא-לקטמאזות.
==עמידות==
בחידקים גרם שליליים, לרוב מתפתחת עמידות דרך גישה מופחתת של התרופה לתא, החידק מייצר פחות OprD (החלבון בממברנה החיצונית שנקשר אליה).
==תופעות לוואי==
פריחה, במינונים גבוהים התקף פרכוסים (נדיר), פגיעה בתפקוד הכליות.

== קישורים חיצוניים ==

* 
* 

קטגוריה:ערכים שבהם תבנית בריטניקה אינה מתאימה
קטגוריה:קרבפנמים
שוצהונד

שוצהונד (מגרמנית: כלב הגנה - shchutz הגנה, hund כלב) הוא תהליך אילוף כלבים ששימש להגנה ועבודה משלהי שנות המאה ה-20. בנוסף, שימש כמבדק התאמה לכלבים והתפתח בהמשך כהליך אילוף להכשרת הכלב לעבודה משטרתית וביטחונית כמו: חיפוש ואיתור סמים, איתור חומרי נפץ, גילוי חשודים ושמירה על חומרים ומתקנים סודיים.

== היסטוריה ומקורות השוצהונד ==
במלחמת העולם השנייה נעזרו הגרמנים בכלבים שאומנו בשיטה זו לשמירה על הסדר בזמן העבודה במחנות ולאיתור יהודים. יחד עם זאת, באמצע שנות השלושים, התפתח השוצהונד לכדי ספורט ותחרות כלבים, תחרות שהתבססה על הבנת הפקודות השונות וביצוע משימות, רמת הצייתנות והמשמעת של הכלב. פעם בשנה נערכת תחרות שוצהונד עולמית, המזכה את הבעלים והכלב באליפות העולם.

== תקני השוצהונד ==
עד שנת 2006 התקיימו שני תקנים לבדיקת כשירותו של הכלב לעבודות השונות: מבחן השוצהונד ומבחן ה-IPO.

כיום, אוחדו שני המבדקים הללו לכדי מבדק אחד, בשם VPG, השם דגש אודות הצורך עליו הכלב יענה בעת ביצוע המשימה.

== מבחנים ותרגילי השוצהואנד ==
הגישוש - במבחן הגישוש על הכלב להפגין יכולת ריכוז מוחלטת ויכולת עבודה עצמאית, במהלך מבחן זה מפוזרים לאורך המסלול חפצים המדיפים ריח אנושי או עקבות אנושיים, על הכלב לאתר את בעל העקבות או החפצים ללא עזרתו של המאלף ("הנוהג" בשפת האילוף).

משמעת - תרגיל המשמעת מתבצע תוך הדמיה של מצב אמת בו מושמעות לכלב סדרה של פקודות ללא הרצועה. בעת בדיקת הזוג הראשון, מתחבא בעלי הכלב ועל כלבו להישאר בתנוחת ארצה (שכיבה) סטאטית ולא לזוז עד לקבלת פקודה מבעליו, בעוד הזוג השני, מבצע את סדרת התרגילים - בין הפקודות ישנן פקודות לתרגילים סטאטיים ודינמיים כמו: ארצה, שב, בוא, עמוד ופקודות להבאת חפצים. (הבאת החפצים בתחרויות שוצהונד מקיימות בתוכן תרגיל קפיצה מעל משוכת עץ). התרגיל המסיים בתרגילי המשמעת הוא תרגיל הקדימה, כאשר בו נשלח הכלב לרוץ קדימה למרחק של כארבעים מטרים ובסיומו מוכרזת פקודת ארצה. תרגיל זה מצריך יכולת ריכוז ומיקוד רבה.

תקיפה והגנה - מבחן הבודק את נאמנותו של הכלב כלפי בעליו ויכולת זיהוי ושמיעת פקודות במצבי סכנה. במהלך תרגולי ההגנה, נבדק אופיו של הכלב ויכולת השליטה של הבעלים גם יחד. המשימה בתרגיל ההגנה היא למצוא אובייקט (המדמה פושע, חשוד או גורם מסוכן) ולסמנו בנביחה בלבד. בהמשך, מבוצע תרגיל כפול של מרדף ועצירה – כאשר הפושע מתחיל לברוח, הכלב נדרש להתחיל במרדף אחריו ולהפסיק את המרדף בהישמע פקודת הבעלים.

התרגיל המסכם - תרגיל האומץ הוא תרגיל תקיפה פיזי בו מוטל על הכלב לתקוף את האובייקט כשהוא רץ לקראת הכלב או לקראת בעליו ממרחק של כמה עשרות מטרים.

== ארגוני הדרכה ==
קיימים ארגוני הדרכה מקצועיים להדרכת שוצהונד, הדרכת מאלפים, אילוף שוצהונד ותחרויות שוצהונד.

בעולם:
*"DVGAMERICA" - מרכז ההדרכה האמריקאי המוביל והגדול ביותר בארצות הברית והוותיק ביותר בעולם,
* "German sheperd schutzhund club of Canada" - בית הספר לאילוף רועים גרמניים בקנדה

בישראל:
*"מרכז כלבני עמוס שיבולי" לאילוף שוצהונד והכשרת מאלפי שוצהונד, הוותיק ביותר בארץ.

ארגוני הדרכה מכשירים כלבי עבודה והגנה ומאמנים כלבים לתחרויות שוצהונד, התחרויות מתקיימות בכל שנה במקום אחר בעולם. במקרים רבים דווקא בעונת החורף, גם במהלך גשמים שוטפים ורוחות עזות התקיימו תחרויות השוצהונד כסדרן, כמו התחרות שנערכה בגבעת עדה בינואר 2012.

== קישורים חיצוניים ==

* [http://www.youtube.com/watch?v=dbI3AwNEmqU סרטון הדגמה לשיטת השוצהונד], באתר (יוטיוב)
* [http://www.dvgamerica.com/ ארגון השוצהונד האמריקאי], באתר (dvgamerica)
* [http://www.gsscc.ca/ ארגון השוצהונד הקנדי], באתר (gsscc)

קטגוריה:אילוף כלבים
בארי לונג

בארי לונג (באנגלית: Barry Long; 1 באוגוסט 1926 – 6 בדצמבר 2003) היה סופר ומורה רוחני אוסטרלי. הוא כתב 15 ספרים שתורגמו ל-11 שפות.

== ביוגרפיה==
בארי לונג נולד באוסטרליה ב-1926. כנער החל לעבוד כמחלק עיתונים ותוך מספר שנים הפך לעורך העיתון "סידני סאנדיי" ודוברו של מנהיג האופוזיציה בפרלמנט מחוז ניו סאות' ווילס. בגיל 30 לערך החל לכתוב שורה של ספרים שעסקו בשאלות אנושיות מרכזיות: האם יש מטרה לחיי? מהו המוות? מי אני באמת?. את כתבי היד שכתב הביא לבריטניה כדי להוציאם לאור. 

בלונדון עבד כקופירייטר וכעורך עיתון בפליט סטריט, אבל המשיך לכתוב ולימד קבוצה קטנה שהתאספה סביבו. קבוצת תלמידיו התרחבה וב-1985 החליט לצאת לציבור. מודעה גדולה שנשאה את תמונתו עם הכיתוב הפרובוקטיבי "אני גורו – מי אתה?" התפרסמה ב"אובזרוור" באנגליה. הוא החל להרצות ופרסם ספרים וקלטות על מוות, מעשה האהבה, גידול ילדים ועוד. ב-1986 חזר לאוסטרליה ופתח מרכז ללימוד משנתו. בארי לונג לימד באוסטרליה, אירופה ואמריקה. ספריו תורגמו ל-11 שפות. ב-1998 נאלץ לחדול מנסיעותיו לאחר שנתגלתה בו מחלה ממארת. למרות זאת הוא המשיך ללמד ולכתוב עד יום מותו ב-2003. את סדרת המאמרים האחרונה שנקראה "למות - כפי שאני חווה זאת" הוא הכתיב על ערש דווי.

==ציטוטים בולטים==
* אמת: "דבריי הם או אמת או שקר. אין שום דבר באמצע. אבל אנא, אל תאמין לי. בחן כל אמירה בחווייתך האישית. רק כך תוכל לדעת את האמת."
* אהבה: "לעולם אל תרשי לגבר (או אישה) לאחוז בידך או לחבק אותך, אלא אם את חשה את מגעה העדין של האהבה. הימנעי מאחיזתה החמדנית של הרגשיות המינית, אפילו כאשר היא מופיעה בגוף מושך. היא רוצה לגמור – ולהסתלק ממך מהר ככל האפשר ברגע שתבוא על סיפוקה."
* חיים: "אני עומד לקחת אותך בחזרה אל הרחם, אל המקום שבו הכול התחיל, למקום שממנו הגוף עצמו הופיע. לשם כך לא נזדקק לפסיכיאטר, מהפנט או מומחה כלשהו. נזדקק רק לאמת ולתשומת לבך העניינית. כל תוספת תהיה הטעיה של האישיות..."
* מוות: "בתולדות המין האנושי אין יוצא מן הכלל: כולם מתים. וכפי הנראה, כולם מתים בזמן הלא נכון - בזמן שגורם לנו הלם. או שהם מתים בטרם עת. אין כזה דבר מוות בטרם עת. כולם מתים בזמן - ולא משנה עד כמה צעירים או זקנים הם היו, או עד כמה החיים שלהם נראו מבטיחים."
* צדק: "רק מעטים מחנכים את ילדיהם לצדק. אבל חשוב ביותר להטמיע בילדים חוש צדק שישמש כמשקל נגד למוסר הכפול הרווח בעולם. וזה חייב להיעשות דרך דוגמה אישית מגיל צעיר מאוד. ילדים שחווים כבר בינקותם את ההגינות והצדק של הוריהם, לא יזדקקו להמחשות כואבות יותר בבגרותם."

==ספריו המתורגמים לעברית==
* "רק הפחד מת"
* "מדיטציה, קורס בסיסי"
* "מעשה האהבה"
* "הרשו לי לדבר איתכם על מוות"
* "על גידול ילדים באהבה, צדק ואמת"

==קישורים חיצוניים==

* [http://www.barrylong.co.il/ ספרי בארי לונג] האתר הרשמי (בעברית)
* , באתר nrg מעריב, 10 יוני 2010
* [http://www.barrylong.org/bio.shtml בארי לונג], ביוגרפיה 
* 

קטגוריה:מורים רוחניים
קטגוריה:סופרים אוסטרלים
קטגוריה:אוסטרלים שנולדו ב-1926
קטגוריה:נפטרים ב-2003
איזוניאזיד

איזוניאזיד בשלושה ממדים
איזוניאזיד (באנגלית: Isoniazid) היא אנטיביוטיקה שמשמשת לטיפול בשחפת וצרעת.

==מנגנון פעולה==
לחיידק השחפת Mycobacterium tuberculosis, וחיידק הצרעת - Mycobacterium leprae יש (בנוסף לדופן הרגיל המורכב מפפטידוגליקן) מעטפת שומנית של חומצה מיקולית המאפיינת אותו ומקנה לו חסינות נגד חומרים רבים. איזוניאזיד מעכבת את יצירת החומצות המיקוליות שמשמשות לבניית הדופן החיצונית. פגיעה בבניית הדופן החיצונית היא בקטריוליטית לחיידקים הנמצאים בחלוקה, ומביאה למותו.

==עמידות==
עקב ריבוי רב של מנגנוני עמידות של החיידק (שהתפתחו עקב הסלקציה הטבעית) תרופה זו אינה ניתנת כטיפול בודד, אלא אך ורק כשילוב עם אנטיביוטיקות נוספות שעובדות במנגנונים שונים.

==פרמקוקינטיקה==
מתן התרופה הוא בטבליות, (דרך הפה בבליעה).התרופה נספגת טוב במערכת העיכול ומגיעה לפיזור מלא ברקמות, היא עוברת BBB ומגיעה למערכת העצבים המרכזית.
בכבד היא עוברת מטבוליזם שמנטרל את פעולתה- אצטיליזציה, הוספת קבוצת אצטיל.
כיום יש מידע על אללים שונים של האנזים המעורב בפעולה זאת, שינויים אילו משפיעים על רמת המטבוליזם של התרופה.
כלומר יש מי שינטרל את התרופה מהר יותר- "fast acetylation " ומי שינטרל אותה לאט יותר "slow acetylation"' שינויים גנטים ומטבולים אילו ישפיעו על אופן מתן התרופה.

כמו כן תרופה זאת עלולה לעכב את P-450, קרי, מערכת האנזימים בכבד שאחראית על המטבוליזם של התרופות. תכונה זאת צריכה להילקח בחשבון, אם התרופה נלקחת בשילוב עם תרופות נוספות בעלות אינדקס טיפולי צר.

==תופעות לוואי==
תופעות לוואי שעלולות לנבוע מהשימוש בתרופה הן:
# פרכוסים כי הוא אגוניסט לרצפטור GABA
# פגיעה בכבד: עקב תוצר מטבוליזם רעיל לכבד.
#פגיעה בעצב הראייה, עקב הירידה בוויטמין B6.
# תגובה של רגישות יתר, ופריחה.

למרות קיומן של תופעות לוואי אילו הן אינן שכיחות והתועלת בשימוש בתרופה עולה על הסיכון הכרוך בשימוש בה.

==היסטוריה==
האיזוניאזיד סונתז בשנת 1912 על ידי מאייר ומאליי באוניברסיטת פראג. רק אחרי מלחמת העולם השנייה נתגלתה הפעילות האנטיביוטית של החומר. במעבדות של חברת הופמן לה רוש בנאטלי, ניו ג'קזי, פיתח ה. הרברט פוקס ועמיתיו את האיזוניאזיד ואת נגזרתו, איפרוניאזיד כתרופה שנועדה לשיווק. גם גרהרד דומק פיתח תכשירים המבוססים על איזוניאזיד עבור חברת באייר AG.
בשנת 1952 בנפרד, לוריא וזאלצר מחד, וז'אן דלה וז'אן-פרנסואה בויסון מאידך, תארו תכונות אנטידיכאוניות של האיזוניאזיד. תגלית זו עמדה ביסוד פיתוחם של התרופות נוגדות הדיכאון הראשונות.

==קישורים חיצוניים==

* 
* 
*[http://www.beok.co.il/Drugs/Drug-1058/איזוניאזיד+50+מג+טבליות איזוניאזיד 50 מ"ג טבליות] באתר BEOK (בעברית)
* 

קטגוריה:אנטיביוטיקה
קטגוריה:אנטיביוטיקה לטיפול בשחפת
קטגוריה:רשימת התרופות החיוניות של ארגון הבריאות העולמי
הלנה וייגל

הֶלֶנֶה וַייגֶל (בגרמנית: Helene Weigel; 12 במאי 1900 – 6 במאי 1971) הייתה שחקנית יהודייה-גרמנייה ידועה.

== קורות חיים ==
בול לזכרה של וייגל
וייגל נולדה בווינה, האימפריה האוסטרו-הונגרית, בתם של לאופולדינה (שמה לפני הנישואים היה פולאק) וזיגפריד וייגל, עורך דין. משפחתה הייתה יהודייה. הייתה חברת המפלגה הקומוניסטית משנת 1930 ומנהלת אמנותית של ברלינר אנסמבל, לאחר מותו של בעלה, ברטולט ברכט ב-1956. בין תפקידיה במחזותיו של ברכט היא ידועה במיוחד בגילום דמותה של Pelagea Vlassova בהצגה "האם" משנת 1932, אנטיגונה, בגרסתו של ברכט לטרגדיה היוונית בשם זה ובתפקיד הגברת קאראר בהצגה על מלחמת האזרחים "הרובים של הגברת קאראר". הידוע שבתפקידיה היה אמא קוראז' בהצגה "אמא קוראז' וילדיה".

בשנים 1933–1947 הייתה פליטה מגרמניה הנאצית, ולעיתים רחוקות עלה בידה לשחק, אפילו בשהותה בת השש שנים של המשפחה בלוס אנג'לס ב-1944 שיחקה בתפקיד קטן בסרט הצלב השביעי. רק עם הקמתו של ברלינר אנסמבל בגרמניה המזרחית ב-1949, כשהחל שמו של ברכט להתפרסם בעולם כגאון, שבה לקריירת המשחק. וייגל הלכה לעולמה בברלין המזרחית ב-1971, כשעמדה בראש ברלינר אנסמבל. רבים מהתפקידים שיצרה עם ברכט עודם קיימים ברפרטואר התיאטרון כיום.

== חייה האישיים ==
וייגל הייתה אשתו השנייה של ברטולט ברכט, להם נולדו שני ילדים: בן, שטפן ברכט (3 בנובמבר 1924 – 13 באפריל 2009) ובת, ברברה ברכט-שאל (נולדה ב-28 באוקטובר 1930).

==קישורים חיצוניים==

* [http://www.berliner-ensemble.de/ אתר אנסמבל ברלין]
* דורית ירושלמי, 
* 
* 

קטגוריה:שחקניות קולנוע וטלוויזיה אוסטריות
קטגוריה:שחקניות קולנוע וטלוויזיה יהודיות גרמניות
קטגוריה:שחקני קולנוע וטלוויזיה יהודים גרמנים
קטגוריה:יהודיות אוסטריות
קטגוריה:קומוניסטים גרמנים
קטגוריה:פוליטיקאים מזרח גרמנים
קטגוריה:אישים הקבורים בבית הקברות דורותיאנשטאדט
קטגוריה:ברטולט ברכט
קטגוריה:גרמניות שנולדו ב-1900
קטגוריה:גרמנים שנולדו ב-1900
קטגוריה:נפטרות ב-1971
גנציקלוביר

Ganciclovir structure
גנציקלוביר (ganciclovir) היא תרופה אנטי-ויראלית המשמשת לטיפול בווירוסים מסוג HSV, VZV, CMV.
משווק תחת השם המסחרי Cytovene ו-Cymevene ולשימוש מקומי בעין כויטרסרט.
קיימת תצורה לשימוש דרך הפה עם זמינות הביולוגית גבוהה - valganciclovir.

==תצורות==
גנציקלוביר קיים בתצורות IV, דרך הפה או ישירות כג'ל למריחה על העין (ophtalmic gel).

==פעילות==
גנציקלוביר הוא אנלוג של בסיס הדנ"א 2′-deoxy-guanosine שעובר פוספורילציה על ידי אנזים (phosphotransferase UL97) אשר ספציפי לווירוס ולא נמצא בשאר תאי האדם הלא נגועים.
הצורה האקטיבית של התרופה מעכבת באופן תחרותי את ה-DNA polymerase וגורם להפסקה של שכפול החומר הגנטי של הווירוס.

==קינטיקה==
זמן מחצית החיים (ביולוגיה) של התרופה הוא 4 שעות, אולם כאשר היא נמצאת בתוך התא זמן מחצית החיים מתארך ל-16–24 שעות.
הסילוק של התרופה (clearance) נמצא ביחס ישר לסילוק של הקראטינין ולכן תפקודי הכליות משמעותיים לחולים הנוטלים תרופה זו.

==אינדיקציות ושימושים==
* במעבדה, מחוץ לגוף האדם, הראה גנציקלוביר אפקטיביות כנגד: CMV, HSV, VZV, EBV, HHV-6, HHV-8.
* תצורת ה-IV הראתה כמעכבת את ההתקדמות של CMV retinitis בחולי איידס וזה אף יותר אפקטיבי כאשר ניתן ביחד עם פוסקרנט. כמו כן intraocular על ידי הזרקה לתוך ה-vitreal body לטיפול ב-CMV retinitis. בנוסף משמש לטיפול ב-CMV colitis, esophagitis, pneumanitis בחולים עם מערכת חיסון מדוכאת.
* פרופילקציה כנגד הדבקות ב-CMV בחולים אשר עברו השתלה.
* אפשרי לשימוש כנגד וירוסי HSV ו-VZV אולם, acyclovir משמש בדרך כלל לטיפול במצבים אלו.

==עמידות==
עמידות נרכשת עם שימוש ממושך.
העמידות הנפוצה ביותר מתפתחת על ידי מוטציה באנזים phosphotransferase UL97 אשר מובילה להפחתה באנזים בצורה הפעילה שלו (triphosphorylated).
עמידות נוספת יכולה להגרם על ידי מוטציה נוספת בשם UL54 ב-DNA polymerase ועמידות זו היא יותר גבוהה ומקנה גם עמידות לתרופות foscarnet ו-cidofovir.
במקרים מסוימים תשקל גם הוספה של CMV hyperimmune globulin.

==תופעות לוואי==
העמידות הנפוצה ביותר, במיוחד בשימוש IV, היא דיכוי מח העצם (myelosuppression) ויכולה להיווסף על העמידות הנרכשת בשימוש בתרופות zidovudin, azathioprine, mycophenolate, mofetil.
תופעות לוואי נוספות: בחילות, שלשולים, חום, פריחה, כאב ראש, חוסר שינה, ובעיות במערכת העצבים הפריפרלית (peripheral neuropathy).
תופעות לוואי נדירות הם הרעלה של מערכת העצבים המרכזית והרעלת כבד.

==אינטראקציות עם תרופות נוספות==
אם ניתן ביחד עם probenecid, רמות התרופה (ganciclovir) יכולות לעלות בדם.
אם ניתן ביחד עם didanosine יכולות להעלות את רמות התרופה didanosine.
==קישורים חיצוניים==

קטגוריה:תרופות נוגדות נגיפים
קטגוריה:פורינים
מטאכולין

מטאכולין (Methacholine) (שם מסחרי בעברית: פרובוכולין) הוא חומר סינתטי שעובד כאגוניסט על הרצפטורים המוסקרינים הלא סלקטיביים במערכת העצבים הפאראסימפתטית.

מאטאכולין משמשת לאבחנה של מחלה האסתמה ומחלת ריאות חסימתית כרונית. התרופה מחקה את פעילותו של אצטילכולין, היא גורמת לברדיקרדיה ולתת לחץ דם ועל כן אינה משמשת למטרות נוספות.

במהלך הבדיקה נבדק ריכוז התרופה הדרוש על מנת לייצר תגובת היצרות של דרכי האוויר. מבחן זה משמש בעיקר כאשר בדיקות אחרות נמצאו תקינות (למשל תפקוד ריאות) ולא כאשר האבחנה היא ודאית בכל אופן.
בבדיקה מוחדרות כמויות הולכות וגדלות של החומר לריאות, כשהמטרה היא לראות מתי יורד ערך ה-FEV1 (נפח הנשיפה בשנייה הראשונה) בכ־20% ביחס לתחילת הבדיקה.

==פרמקולוגיה==
התרופה בעלת אפיניות גבוהה לרצפטורים מוסקרנים ופחותה לרצפטורים הניקוטינים.
מטאכולין אינה מסיסה בסביבה שומנית כגון דופן התא ולכן אין ביכולתה לעבור את מחסום דם-מוח (blood brain berier) והיא אינה נספגת במערכת העיכול.
התרופה עוברת פירוק באיטיות רבה בעקבות העמידות לאצטילכולין אסטראז.

==התוויות נגד==
*אינה מומלצת לחולים שעברו אוטם שריר הלב או שבץ מוחי.
*אינה מומלצת לסובלים מלחץ דם גבוה, מחלות בדרכי הנשימה או מפרצת עורקית.
*יש להשתמש במשנה זהירות בזמן הריון והנקה ובחולים הלוקחים תרופות נגד מיאסטניה גראביס.

קטגוריה:תרופות
מיחזור אלקטרוניקה

קונקטורים של ציוד תקשורת לפני מיחזור
נורות פלואורסצנטיות קומפקטיות ו-LED ופסולת אלקטרונית]]
תהליכי מיחזור פסולת אלקטרונית נעשים באמצעות מגוון שיטות מכניות ותעשייתיות. השיטה הפופולרית והיעילה ביותר לסביבה היא שיטת הייצור ההפוך (Demanufacturing) בה מופרדים הרכיבים האלקטרונים ברי המיחזור באופן ידני, לאחר מכן נגרסים במספר שלבים מכנים מורכבים, ואז מופרדים בתהליכים כימיים לחומרי היסוד הניתנים לשימוש מחודש. החומרים המוחזרים לתעשייה הם מתכות כבדות, עופרת, בדיל, פלטינה, בריליום, כספית וזהב. שאר החומרים, אשר אינם ניתנים למיחזור, מועברים להטמנה במטמנות עירוניות על מנת למנוע שרפה בלתי מבוקרת. תהליך מיחזור פסולת אלקטרונית יקר ועל כן מחייב סבסוד או רגולציה ממשלתית בדומה לנהוג באיחוד האירופאי ("Waste Electrical and Electronic Equipment Directive") ותקני ה-EPA האמריקאים.

האתגר במיחזור פסולת אלקטרונית הוא בפעילות האיסוף המאסיבית הנדרשת. על כן מתחלקים תאגידי המיחזור בתחום לחברות האמונות על נושא האיסוף כדוגמת אקוקל ואקומיוניטי ולמפעלים ייעודיים אזוריים המתמחים בפירוק והפרדה כדוגמת גאיה וזוהר שבא. החל מחודש ינואר 2014, נכנס לתוקפו חוק מיחזור פסולת אלקטרונית. בדומה למודל השווייצרי מטיל החוק הישראלי אחריות יצרנים מורחבת (EPR) בה יחויב כל יצרן, משווק, מפיץ או יבואן של ציוד אלקטרוני בקליטת פסולת אלקטרונית מלקוחותיו ועמידה ביעדי מיחזור של עד 80% מהיקף מכירותיו התקופתיות.

== קישורים חיצוניים ==

* 

קטגוריה:טכנולוגיה סביבתית
אלקטרוניקה
קטגוריה:אלקטרוניקה
אפיקסבן

אפיקסבן (בלועזית: apixaban, שם מסחרי: אליקוויס eliquis) היא תרופה נוגדת קרישה הניתנת במתן דרך הפה ושייכת לקבוצת תרופות נוגדות קרישה המכונות "נוגדי הקרישה הפומיים החדשים" (באנגלית New Oral AntiCoagulants או בקיצור NOACs). בישראל רשומות 3 תרופות ממשפחה זאת (השתיים האחרות הן דביגטראן וריברוקסבאן). תרופות אלו מהוות אלטרנטיבה לתרופה שנקראת וארפרין הידועה יותר בשם המסחרי קומדין. היתרון העיקרי של נוגדי הקרישה הפומיים החדשים מול קומדין הם שהם אינם מצריכים ניטור של רמות INR בדומה לקומדין, אינם דורשים בדיקות כלשהן נוספות הנדרשות לניטור התרופה, וכמו כן הם פעילותם נוגדת הקרישה איננה מושפעת מתזונה, כפי שקומדין מושפע. עם זאת, צריך לזכור, שבהיותם נוגדי קרישה, הם כולם מביאים את המטופל לסיכון לדימומים ותופעות לוואי הקשורות בדימומים עלולות להתרחש גם עם אפיקסבן ושאר נוגדי הקרישה הפומיים החדשים.

אפיקסבן אושרה על ידי ה-FDA בשנת 2012 בעקבות שני מחקרים שנעשו על התרופה בהשוואה לקומדין (מחקר ARISTOTLE) ובהשוואה לאספירין (מחקר AVERROES).

==מנגנון הפעולה==
תהליך קרישת הדם הוא תהליך מורכב ובו משתתפים הרבה גורמים כימיים במערכת הדם. פקטור X (פקטור 10) הוא אנזים שמיוצר בכבד ומשתתף בתהליך קרישת הדם. פקטור X עובר שפעול לפקטור Xa שהוא האנזים הפעיל, שגורם להפיכה של פרותרומבין לתרומבין. תרומבין גורם ליצירת קריש על ידי שפעול טסיות הדם ויצירת קריש דם, ובעקבותיו נוצר פיברין. אפיקסבן מעכבת את הפעילות של פקטור Xa, ובכך מונעת את יצירת תרומבין ועוצרת את תהליך הקרישה.
אפיקסבן היא התרופה השנייה שיצאה ממשפחה זאת של נוגדי קרישה המעכבים את פקטור Xa, כאשר התרופה הראשונה הייתה ריברוקסבן.

==התוויות==
אפיקסבן אושר על ידי משרד הבריאות הישראלי להתוויות הבאות:

# מניעת שבץ ותסחיף סיסטמי בחולים מבוגרים עם פרפור פרוזדורים שאיננו על רקע מסתמי, שיש להם אחד או יותר מגורמי סיכון (כגון: היסטוריה של שבץ או אירועים מוחיים חולפים), גיל מעל 75 שנים, יתר לחץ דם, סוכרת ואי ספיקת לב). ללא
# טיפול ומניעה של פקקת ורידים
#טיפול ומניעה של תסחיף ריאתי

אפיקסבן נכלל בסל התרופות 2014 כטיפול למניעת שבץ (Stroke) ותסחיף סיסטמי בחולים עם פרפור פרוזדורים ללא מחלה מסתמית (Atrial Febrillation), אצל חולים הנמצאים בערך 3 ≤ CHADS2 (ערך CHADS2 הוא אחד מהערכים שמשתמשים בהם על מנת להעריך סיכון לשבץ על רקע פרפור פרוזדורים וערכים מעל 3 דורשים מתן של נוגד קרישה כדי להפחית את הסיכון לשבץ).

== תופעות לוואי ==
# דימום - אף על פי שבהשוואה לקומדין, אפיקסבן פחות גורמת לדימומים תוך-גולגולתיים, עדיין יכולים להיות דימומים כאלו משימוש בתרופה. ככלל, חשוב לעקוב אחרי דימומים ואם הם מופיעים לדווח על כך לרופא. הדימומים על רקע אפיקסבן יכולים להיות דימומים קטנים וחולפים אבל יכולים להיות גם דימומים גדולים, שמחייבים התייחסות רפואית (כגון דימומים בעיניים, דימום מהחניכיים ודימומים בפי הטבעת או בצואה). הדימומים יכולים להיות גם דימומים בשתן (שתן אדמדם או ורוד) וגם דימומים מהנרתיק.
# אנמיה יכולה להתרחש על רקע הטיפול בתרופה. חשוב לעקוב אחרי רמות הברזל וההמוגלובין בדם, ובמיוחד במקרים של חיוורון או עייפות.
# תופעות לוואי נוספות כוללות בחילה (הרגשת חולי, תופעת לוואי שכיחה של התרופה), גרד, ירידה בלחץ הדם אשר עלולה לגרום לתחושת עילפון או לדופק מואץ, שינויים בבדיקות דם כמו תוצאות תפקודי כבד חריגות (תופעות לוואי לא שכיחות) ועוד.<ref></ref>

==קישורים חיצוניים==

==הערות שוליים==

קטגוריה:תרופות נוגדות קרישה
אמיקצין

amikacin
אמיקצין (Amikacin) היא תרופה אנטיביוטית המשתייכת למשפחת האמינוגליקוזידים. השימוש באמיקצין הוא לטיפול במגוון רחב של זיהומים חיידקיים, בהם: זיהומים בדרכי הנשימה, בעור, במערכת השתן, בדם ובעצמות.

==ספקטרום==
אמיקצין פעילה בעיקר נגד חיידקים מסוג גראם שלילי (כגון אלו הגורמים לזיהום בדרכי השתן, הנרכשים בעיקר בעת שהות ארוכה בבית החולים) וחלק מהחיידקים מסוג גראם חיובי (כמו אלו שגורמים לדלקת זיהומית של פנים הלב (אנדוקרדיטיס)).

==מנגנון הפעילות==
מנגנון פעילותה הוא קישור לתת יחידה הקטנה של הריבוזום (30S) ועיכוב תרגום החלבונים של החיידק.

==התוויות ==
אמיקצין משמשת לטיפול בקו שני בזיהומים בהם התגלתה עמידות לאנטיביוטיקות אחרות ממשפחת האמינוגליקוזידים כגון: גנטאמיצין וטוברמיצין.
כמו כן משמש לטיפול בשחפת הנגרמת לא כתוצאה מחידק המיקרובקטריה.

==תופעות לוואי==
כמו שאר התרופות השייכות למשפחת האמינוגליקוזידיות, תופעות הלוואי העיקריות הן איבוד שמיעה, ופגיעה כלייתית. לכן, בזמן מתן התרופה חשוב לנטר אחר רמות פינוי הקראטינין מהגוף (Creatinine clearance).

==דרכי מתן==
אמיקצין ניתן עד פעמים ביום, אינו ניתן בטבלייה דרך הפה, אלא רק דרך הווריד או זריקה תוך שרירית. בישראל ניתן תחת השם: אמיקצין - פרזניוס 500 מ"ג/2 מ"ל.

==קישורים חיצוניים==

*[http://www.infomed.co.il/Drug-685/ אמיקצין] באתר אינפומאד
*

קטגוריה:ערכים שבהם תבנית בריטניקה אינה מתאימה
קטגוריה:אמינוגליקוזידים
קטגוריה:רשימת התרופות החיוניות של ארגון הבריאות העולמי
קטגוריה:תרופות יתומות
דיקלופנק

דיקלופנק (באנגלית: Diclofenac; וולטרן; Voltaren) היא תרופה ממשפחת נוגדי דלקת שאינם סטרואידים (Non steroidal anti inflammatory drug - NSAID) שחוסמת את מסלול הציקלואוקסיגנז (Cyclooxygenase Pathway) בצורה שאינה בררנית (חלבוני Cox1 וגם Cox2) וגורמת להורדה ביצירת האיכוסנואידים (Eicosanoids), מה שמוביל להורדה בתגובה של מערכת החיסון ובכך מעכבת דלקת ומורידה חום.

באנגליה, ברזיל, הודו וארצות הברית, התרופה עשויה להיות בשימוש בצורה של נתרן או אשלגן מלחי. בסין השימוש העיקרי הוא בנתרן מלחי.

ניתן למצוא את התרופה בתצורה של משחה מקומית ללא מרשם רפואי. בחלק מהארצות יש התוויות שימוש נוספות כגון: אקנה, כאבים וחום הנלווים לדלקת.

==התוויות לשימוש רפואי==

דיקלופנק משמשת לטיפול בכאב, בתסמונות דלקתיות, הורדת חום וכאבי מחזור, דיסמנוריאה.

שימוש נוסף הוא נגד תסמונות דלקתיות כגון: תלונות על כאבי שרירים, דלקת מפרקים שגרונית (Rheumatoid Arthritis), דלקת מפרקים ניוונית (Osteoarthritis), כאב שיניים, שגדון (Gout), כאב שרירי במפרק הלסתות (TMJ pain), דלקת חוליות מקשחת (Ankylosing spondylitis).

דיקלופנק משמש לעיתים קרובות לשיכוך כאבים קל בינוני לאחר ניתוח או טראומה, במיוחד כאשר יש דלקת. התוויה נוספת לשימוש היא מיגרנה אקוטית - חדה.

כמו כן, דיקלופנק מקלה מעט על כאבים כתוצאה מאבנים בכליה ובכיס המרה, כאבי מחזור ורירית רחם תועה - אנדומטריוזיס (Endometriosis).

==תופעות לוואי==

שימוש ארוך טווח בדיקלופנק בפרט או במדכאי דלקת שאינם סטרואידים - (NSAID) בכלל, עלול להוביל לכיב פפטי (אולקוס). שילוב של דיקלופנק ומיזופרוסטול (misoprostol), אנלוג סינתטי של פרוסטגלנדין (PGE1), יסייע בשמירה על רירית הקיבה.

להלן רשימת תופעות הלוואי השכיחות:
<BR>
*מגדיל סיכון להתקף לב
*[http://www.doctors.co.il/ar/1156/דימום+במערכת+העיכול דימומים במערכת העיכול]
*כיב קיבה (כיב פפטי)
*ניקוב דופן המעי

==סתירות==
מומלץ לא להשתמש בתרופה במצבים הבאים:
<BR>
* רגישות לדיקלופנק
* רגישות בעבר לאספירין
* שלישון אחרון (3) במהלך הריון
* מחלת קרוהן או מחלת מעי דלקתית אחרת
* דימום תוך בטני ממערכת העיכול
* דימום מוחי
*הפרעות קרישה
*אסתמה

==קישורים חיצוניים==

*[http://reference.medscape.com/drug/voltaren-xr-cataflam-diclofenac-343284#5 diclofenac (Rx)], Medscape.com

קטגוריה:מדכאי דלקת שאינם סטרואידים
קטגוריה:אנילינים
קטגוריה:משחות
זילאוטון

זילאוטון
זילאוטון (zileuton), משווקת תחת השם המסחרי zyflo, ומעכבת את האנזים 5-lipooxygenase, ובכך למעשה מונעת את ייצורם של לויקוטריאנים (leukotrienes)
תרופה זו הוצגה לציבור בשנת 1996, ומשמשת בעיקר לטיפול באסתמה כרונית, אך אינו מאושר לשימוש בילדים.

==ספיגה==
התרופה נלקחת דרך הפה.

==מינון==
התרופה קיימת בשתי תצורות: קונבנציונלי ושחרור מושהה
מינון קונבנציונלי - 600 מ"ג (דרך הפה) 4 פעמים ביום.
מינון שחרור מושהה - 1200 מ"ג (דרך הפה) פעמיים ביום, כשעה לאחר ארוחת בוקר וערב.

==תגובות בין תרופתיות==
תגובות בין תרופתיות עלולות לקרות עם התרופות הבאות:
* Theophylline
* propanolo
*warfarin

==תופעות לוואי==
תופעות הלוואי הנפוצות:
כאב ראש
כאבי בטן
שלשול
בחילות
בעיות בעיכול
כאבי שרירים
עלייה בתפקודי כבד (עד פי 3 מהנורמה)

התרופה עלולה לגרום להעלאת תפקודי כבד הכבד, ולכן מטופלים הסובלים ממחלות כבד או מתפקודי כבד גבוהים, חייבים להודיע זאת לרופא המטפל טרם לקיחת התרופה, שכן ייתכן והרופא ישנה את סוג הטיפול.
כמו כן, התרופה עלולה לגרום להפרעות שינה ושינוי בהתנהגות. במקרה זה יש לפנות לרופא המטפל.

==מקורות==

*[http://www.nlm.nih.gov/medlineplus/druginfo/meds/a697013.html Zileuton] באתר MedlinePlus
*[http://reference.medscape.com/drug/zyflo-zileuton-343450#0 Zileuton] באתר Medscape
* ד"ר גדעון ברגר, ד"ר מרדכי יגלה [https://web.archive.org/web/20131029193349/http://www.themedical.co.il/Article.aspx?medicalField=24&subject=0&itemID=2723 הטיפול באסתמה . מה נשתנה ?]

==קישורים חיצוניים==

קטגוריה:תרופות
קטגוריה:אסתמה
גריזופולבין

גריזופולבין
גריזופולבין (באנגלית: Griseofulvin) היא תרופה מעכבת פטריות, אך לא הורגת אותן (פונגיסטטית). התרופה הופקה מ-Penicillium Griseofulvum בשנות ה-50. משמשת לטיפול פטרת השיער, הציפורניים והעור. פעילה כנגד הפתוגנים מיקרוספורום, טריכופיטון ואפידרמופיטון אבל לא פעילה כנגד שמרים. בשימוש בעיקר כשמדובר בשטחי פנים גדולים.

==מנגנון פעולה==
עוצרת את הליך המיטוזה הפטרייתי על ידי קשירת הטובולין. נקשרת לקרטין בתאים הממוינים ונאגרת בתאי האב, הקשר ההדוק והממושך לקרטין מאפשר צמיחה מחודשת ונקייה מהפטרת של הרקמה (בין אם זו עור, שיער או ציפורן).

== מתן התרופה ==
התרופה ניתנת באופן אוראלי ובשל השימוש הזמין בתרופות מקומיות היא אינה בשימוש נרחב. חשוב להמשיך בלקיחת התרופה עד שאין יותר אזורים נגועים. ניתנת במרווח של 6 שעות מאחר שהספיגה משתנה, מאכלים שומניים מגבירים ספיגה.

==תופעות לוואי==
שלשול, בחילה, עייפות, סחרחורת, בלבול, פריחה, פגיעה בתפקודי כבד אנזימטי, אובדן חוש טעם, תחושת עקצוץ בכפות הידיים או בכפות הרגליים, רגישות לחשיפה ממושכת לשמש, תחושת גרד, אינסומניה, כאב בטן עליונה.

==קישורים חיצוניים==

* [http://www.infomed.co.il/Drug-72/ גריזופולבין (Griseofulvin)], באתר infomed
* [http://www.clalit.co.il/he/medical/pharmacy/Documents/Griseofulvin.pdf גריזופולבין], באתר שירותי בריאות כללית
* 

קטגוריה:תרופות נוגדות פטריות
ציספלאטין

ציספלאטין (cisplatin), ציספלטינום, או ציס-דיאמינכלורופלטינום (נוסחה כימית - ציס-[Pt(NH<sub>3</sub>)<sub>2</sub>(Cl)<sub>2</sub>] (משווק כ-אביפלטין (abiplatin)) היא תרופה כימותרפית. תרופה זו מעודדת מוות תאי מכוון (Apoptosis) על ידי יצירת קשרים בין בסיסים חנקניים בתוך מולקולת חומצת הגרעין (DNA Crosslinking).
שמאל
שמאל

==שימוש==
ציספלאטין היא תרופה אנטי-סרטנית. היא ניתנת בהזרקה תוך וורידית לטיפול בגידולים ממאירים כגון סרקומות, קרצינומות מסוימות (כדוגמת סרטן השחלות), לימפומות. התרופה יעילה במיוחד כנגד סרטן האשכים.

== מנגנון פעולה ==
לאחר מתן התרופה, ציספלאטין מגיב בגוף עם מים. היון הנוצר [PtCl(H<sub>2</sub>O)(NH<sub>3</sub>)<sub>2</sub>]<sup>+</sup> מאפשר בצורתו לאטום הפלטינום להיקשר לבסיסים החנקניים בחומצת הגרעין. לרוב, מועדפת קשירה לבסיס החנקני גואנין. יצירתו של התוצר[PtCl(guanine-DNA)(NH<sub>3</sub>)<sub>2</sub>]<sup>+</sup>, מאפשר החלפה של אטום כלור נוסף, בעוד בסיס חנקני מסוג גואנין.
ציספלאטין מצליב בין בסיסים חנקניים וגורם לשיבוש שיעתוק דנ"א וחלוקת התא במיטוזה. בנוסף, שיבוש מבנה חומצת הגרעין מעודד מנגנוני תיקון אשר בתורם מעודדים את תהליך המוות התאי המתוכנן (אפופטוזה), כאשר אותו תהליך תיקון מתברר כבלתי אפשרי. לרוב מתבצע קישור נגדי (Crosslinking) בין בסיסים מסוג פורין.

=== עמידות לתרופה ===
לרוב גוף החולה מגיב בצורה יעילה לאחר קבלת התרופה, אך ניתן לראות הישנות מחלות (Relapse) עמידות לציספלאטין. חלק מהתאוריות גורסות כי מתרחשים שינויים במנגנוני ספיגת התרופה על ידי התאים, הגברת מנגנוני תיקון חומצת הגרעין, הגברת פירוק מטבולי של התרופה או עיכוב התאבדות התא המכוון (Apoptosis).

==תופעות לוואי==
* נפרוטוקסיות (פגיעה בכליות) מהווה בעיה עיקרית.
* נוירוטוקסיות (פגיעה עצבית), כגון בעיות ראייה ושמיעה, היכולות להופיע לאחר התחלת הטיפול.
* בחילות והקאה.
* איבוד שמיעה.
* אנמיה המוליטית (של הרס כדוריות הדם האדומות).

==סינתזת התרופה==

מרכז

==ראו גם==
* רעלן עצבי

==קישורים חיצוניים==

קטגוריה:תרופות לטיפול בגידולים
קלונידין

קלונידין (באנגלית: Clonidine; שמות מסחריים: קלוניריט Clonnirit,<ref name=":0"></ref> נורמופרסאן Normopressan<ref></ref>) היא תרופה ותיקה לטיפול ביתר לחץ דם, ADHD, והתקפי חרדה.

מסווגת כתרופה המפעילה את הרצפטור האנדרגני אלפא 2, ומעכבת את מערכת העצבים הסימפתטית.

==שימוש==
הורדת לחץ דם, טיפול בכאב נאורופטי, טיפול בהרעלת אופיואיד, טיפול בהזעת יתר בשינה, חומר הרדמה ווטרינרי, טיפול בהתקפי חרדה, וטיפול בנדודי שינה. אושר על ידי ה-FDA לטיפול ב-ADHD.

==דרך פעולה==
קלונידין מוריד לחץ דם על ידי הפעלת הרצפטורים האדרנרגיים מסוג אלפא 2 במוח, הקשר בין קלונידין לרצפטור גורם לירידת רמות הסידן בעצב הקדם-סינפטי, דבר הגורם לירידת כמות השחרור של הנוירוטרנסמיטר נוראדרנלין.

==תופעות לוואי==
תופעות הלוואי השכיחות מאוד (מעל 10% מהמשתמשים) הן: סדציה (נמנום, טשטוש, עייפות) סחרחורת בעת קימה לעמידה (כתוצאה מירידה חדה בלחץ הדם) ויובש בפה. תופעות לוואי ששכיחותן 1%–10% כוללות: דיכאון, בעיות שינה, כאב ראש, עצירות, בחילות, כאבים תחת האוזן (מבלוטות הרוק) הקאות, בעיות בזקפה, עייפות. תופעות לוואי פחות שכיחות כוללות: תפיסה מוטעית של המציאות, הזיות, סיוטים, שינויי תחושה בידיים וברגליים, דפיקות לב איטיות, תסמונת ריינו (בעיה בזרימת הדם לאצבעות הידיים והרגליים), פריחה, גרד, אורטיקריה (חרלת) תחושה כללית רעה. ותופעות לוואי נדירות (פחות מ-1 ל-1000) כוללות: הגדלת השדיים בגברים, יובש בעיניים, דפיקות לב לא רגילות ולא סדירות, יובש בריריות האף, נשירת שיער, עליה ברמת הסוכר בדם. תופעות לוואי ששכיחותן טרם נקבעה כוללות: בלבול, ירידה בחשק המיני, טשטוש ראייה, דלקת כבד (הפטיטיס) שיכולה להתבטא גם בבדיקות דם לתפקודי כבד ואצירת נוזלים (בצקות).<ref name=":0" />

תופעת לוואי חמורה אחרת היא אפקט הריבאונד (rebound effect) וחזרת התסמינים ביתר עוז עם סיום הפעילות של התרופה.

==הריון==
מסווג על ידי ה-FDA כתרופה מקטגוריה C.

== קישורים חיצוניים ==

* [https://web.archive.org/web/20170515195112/http://clonidinesideeffects.net/ Clonidine Side Effects]
* [http://druginfo.nlm.nih.gov/drugportal/dpdirect.jsp?name=Clonidine U.S. National Library of Medicine: Drug Information Portal - Clonidine]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרופות
קטגוריה:אנילינים
ריפמפיצין

ממוזער
אינטראקציה של ריפמפיצין ודיגוקסין במעי
ריפמפיצין (Rifampicin) היא תרופה אנטיביוטית המשמשת בעיקר לטיפול בחיידק השחפת Mycobacterium tuberculosis ויעילה גם בטיפול נגד סוגים אחרים של מיקובטריום, ונגד החיידק Haemophilus influenzae.

==מנגנון פעולה==
ריפמפיצין נקשרת לתת יחידה בטא של האנזים RNA פולימראז של חיידקים ופוגעת בתהליך השעתוק מ-DNA ל-RNA.

==התוויה==

==עמידות==
עקב הברירה הטבעית, חיידקים בעלי מוטציות אקראיות שהקנו להם הגנה מפני התרופה שגשגו, וכך במהלך השנים עלו מספר החיידקים העמידים לאנטיביוטיקה.
במקרה זה יש מנגנונים שונים של עמידות, לדוגמה:
# שינוי אתר המטרה של התרופה, במקרה זה שינוי במבנה האנזים RNA פולימראז של החיידק שאינו מאפשר עוד קישור לתרופה.
# ירידה בריכוז התרופה בחיידק.

==פרמקוקינטיקה==
התרופה ניתנת בטבליות, ונספגת היטב במערכת העיכול, משם מתפזרת לדם וגם חוצה ה-BBB.
התרופה עוברת מטבוליזם בכבד ומופרשת דרך השתן או המרה.

התרופה יוצרת מטבוליט שעלול לשנות את צבע השתן לכתום-חום.

==התווית נגד==
רימפיצין מעלה את ביטוי הגנים למערכת האנזימים P-450. (הפועלת על חמצון-חיזור) של הכבד. תכונה זאת עלולה ליצור תופעות לוואי עם תרופות אחרות, שמסיבה זאת יעברו מטבוליזם מהיר יותר בכבד ולכן זמן החיים שלהם יתקצר.
אחת הדוגמאות לשילובים בעייתיים עם תרופה זאת, היא מתן תרופה עם נוגד- הקרישה warfarin, או דיגוקסין. תרופה זאת עלולה להפחית את יעילותן של התרופות הללו.

תופעות לוואי נוספות שעלולות להיות הן: פריחה, רגישות יתר, חום, בחילות והקאות.

==לקריאה נוספת==
* 
* 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אנטיביוטיקה
קטגוריה:אנטיביוטיקה לטיפול בשחפת
קטגוריה:רשימת התרופות החיוניות של ארגון הבריאות העולמי
קטגוריה:תרופות יתומות
דרקולה (סדרת טלוויזיה, 2013)

דרקולה (באנגלית: Dracula) היא סדרת טלוויזיה מסוגת דרמה שהופקה בשיתוף פעולה אמריקאי-בריטי שהופקה באולפני קרנבל שבלונדון, אנגליה, ושודרה ברשת NBC מ-25 באוקטובר 2013 ועד 24 בינואר 2014. הסדרה נוצרה על ידי קול האדון והיא הפקה טלוויזיונית מחודשת לספרו הקלאסי של ברם סטוקר, "דרקולה".

==תקציר העלילה==
בשנת 1896, דרקולה מגיע ללונדון ומתחזה ליזם אמריקאי בשם אלכסנדר גרייסון שמבקש להביא אנרגיה אלחוטית ומדע מתקדם אל החברה הוויקטוריאנית של אנגליה. למעשה מהווה זהותו כיסוי לרצונו לנקום נגד אלה שבגדו בו מאות שנים קודם לכן, חברי מסדר הדרקון החשאי. עם ההתקדמות בתוכניתו, דרקולה מתאהב במינה מאריי, אישה שמזכירה לו במראה את רעייתו שהוצאה להורג מאות שנים קודם לכן.

==שחקנים==
{| class="wikitable"
|-
! דמות !! שחקן
|-
| דרקולה, ולאד צפש / אלכסנדר גרייסון || ג'ונתן ריס מאיירס
|- style="background-color: #EFEFEF;"
| מינה מאריי || ג'סיקה דה גואו
|-
| ג'ונתן הארקר || אוליבר ג'קסון-כהן
|- style="background-color: #EFEFEF;"
| לוסי וסטנרה || קייטי מקגראת'
|-
| רנפילד || נונסו אנוזי
|- style="background-color: #EFEFEF;"
| הגבירה ג'יין ווטרבי || ויקטוריה סמרפיט
|-
| אברהם ואן הלסינג || תומאס קרצ'מן
|-
| בראונינג || בן מיילס
|-
| ד"ר ויליאם מאריי || אנתוני קאלף
|-
| מינרווה וסטנרה || ג'מה רדגרייב
|}

==קישורים חיצוניים==
* 

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה המשכיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:ערפדים בטלוויזיה
קטגוריה:דרקולה
קטגוריה:סדרות דרמה בריטיות
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה על טבעיות
בטאניכול

bethanechol
בטאניכול (bethanechol) היא תרופה העובדת כאגוניסט על הקולטנים המוסקרינים במערכת העצבים הפאראסימפתטית ללא אפקט על קולטנים ניקוטינים.

שלא כמו אצטילכולין, תרופה זו אינה עוברת הידרוליזה על ידי האנזים אצטיל - כולין אסטרז ולכן בעלת זמן החיים שלה ארוך יחסית.

== שימוש ==
בתאנכול ניתנת דרך הפה או מתחת לעור על מנת להגביר את התנועתיות בשלפוחית השתן שנוצרת כתוצאה מהרדמה כללית, השפעות ארוכות טווח של סוכרת או כתופעת לוואי של שימוש בתרופות נגד דיכאון.

הקולטנים המוסקרנים בשלפוחית השתן ובמערכת העיכול מגרים התכווצות של שלפוחית השתן, מתן שתן והגברת התנועה במערכת העיכול בהתאם.

== תופעות לוואי ==
תופעות הלואי של התרופה כוללות:
# זיעה.
# סחרחורת.
# בחילה.
# צמרמורת.
# הגברת תדירות מתן השתן.

== הוראות נגדיות ==
יש להיזהר משימוש בתרופה על יד חולי אסתמה, כיב פפטי, חסימת מעיים והיפרתירואידיזם.

הפעילות הפרה סמפטטית של התרופה עלולה להחמיר את הסמפטומים של המחלות הללו.

==לקריאה נוספת==
*Principals of Pharmacology. David E. Golan. Insb 978-1-60831-270-2

==קישורים חיצוניים==

קטגוריה:תרופות
קטגוריה:תרכובות אמוניום רבעוני
קטגוריה:קרבמטים
לוראטדין

לוראטידין (Loratadine) היא תרופה אנטיהיסטמינית מדור שני, הפועלת על קולטן ה-H1 לטיפול באלרגיה. פועלת לטווח ארוך ומגיעה לשיאה לאחר כ 8–10 שעות.

לוראטידין פותחה בחברת שרינג פלאו והופצה החל משנות ה-80 של המאה ה-20. הגנות הפטנט שלה פגו בשנת 1991 ומאז היא בשימוש נרחב, גם ללא מרשם רופא. נמכרת תחת מספר שמות מסחריים (לדוגמה, קלאריטין, לוראסטין), אך ניתן למצוא את התרופה גם לפי שמה הגנרי. היא עדיפה על פני תרופות אנטיהיסטאמיניות מדור ראשון כיוון שהיא גורמת לפחות עייפות.

אחת הגרסאות של התרופה נקראת קלאריטין-די או קלארינייס (Claritin-D or Clarinase), בשילוב עם Pseudoephedrine, המקלה על גודש באף;
התרופה משמשת לטיפול בהתקררות, כמו גם בתסמיני אלרגיה.

==התוויות לשימוש רפואי==
לוראטידין מיועדת להקלה סימפטומטית באלרגיות כגון: חרלת (Urticaria), סרפדת (Hives) ונזלת אלרגית (Allergic Rhinitis או "קדחת השחת"). לוראטידין אפקטיבית לטיפול משולב של תסמיני אף ועיניים: התעטשות, נזלת, עיניים מגורות או מגרדות. כמו כן, לוראטידין יכולה להפחית כאבי ראש בעוצמה חלשה עד בינונית.

לוראטידין, יכולה להקל על גירוד ממקור סרפדת או חרלת, ולכן יעילה כנגד Chronic Idiopathic Urticaria.

==זמינות==
התרופה ניתנת דרך הפה. זמינה בכדורים, תרחיף (oral suspension), וסירופ. כמו כן היא קיימת בשילוב עם Pseudoephedrine. בנוסף, התרופה זמינה בצורת כדורים בעלי ספיגה מהירה.

==תופעות לוואי==
בתור תרופה אנטיהיסטמנית מדור שני, היא גורמת לפחות עייפות וישנוניות בהשוואה לדור ראשון, אך עדיין לא ניתן להתעלם מתופעות אלו לחלוטין (החדירות של תרופות מדור שני את מחסום הדם-מוח היא פחות יעילה ולכן גורמות פחות לתופעות אלה). אף על פי שישנוניות היא תופעה נדירה במינון של 10 מ״ג, מי שנוטל לוראטידין צריך להיות מודע לכך שיכולה להיות ירידה בתפקוד של כישורים קוגניטיביים (כגון: נהיגה, עבודה, לימודים). במקרה של תחושת עייפות בעת לקיחת לוראטידין, יש להימנע מצריכת אלכוהול, שיכול להחמיר את התופעה ולגרום לעייפות ניכרת.

תופעות לוואי נדירות כוללות נדודי שינה, חרדה, ועצבנות. כאבי ראש, אצירת שתן, יובש בפה, ראיה מטושטשת, דלקת הלחמית (conjunctivitis).

==התוויות נגד (Contraindiction)==
רגישת לתרופה (Hypersensitivity), פגיעה קיימת בתפקודי כבד או כליה, ברקית צרת קרן (Narrow Angle Glaucoma).

==קישורים חיצוניים==

[http://reference.medscape.com/drug/claritin-reditabs-loratadine-343397 כל המידע על התרופה באתר Medscape]

קטגוריה:אנטיהיסטמינים
קטגוריה:קרבמטים
קטגוריה:רשימת התרופות החיוניות של ארגון הבריאות העולמי
פלוקונאזול

פלוקונאזול (fluconazole) היא תרופה אנטי פטרייתית, המשתייכת למשפחת הטריאזולים (triazole).
פלוקונאזול מעכב את הפעולה של האנזים 14α-sterol demethylase וכך מדכא ביוסינתיזה של ארגוסטרול שהוא מרכיב חיוני לבניית ממברנת התא של פטריות.

==תכונות כימיות==
פלוקונאזול מסיס במים ומסוגל לחצות את מחסום הדם-מח.

==מנגנון פעולה==
פלוקונאזול מעכב את פעילותו של 14α-sterol demethylase הפטרייתי, האחראי על המרת לנוסטרול לארגוסטרול. בהיעדר כמות מספקת של ארגוסטרול ממברנת התא הפטרייתי אינה יציבה מה שמביא לחוסר איזון אוסמוטי ולמוות תאי. פלוקונאזול היא תרופה פונגוצידית- משמע מביאה למות הפטרייה ולא לעצירת התרבותה.

== טווח פעולה ==
לפלוקונאזול טווח טיפולי רחב המכסה:

* Criptococcus neoformans
* קנדידה (Candida)
* Blastomycosis
* Histoplasmosis
* Coccidioidomycosis
פלוקונאזול אינו יעיל כנגד Aspergillus

== שימושים קליניים ==
מבין משפחת האזולים, פלוקונאזול הוא האנטי-פטרייתי בעל הפעילות החלשה ביותר על אנזימי כבד.
עובדה זו הופכת אותו לבטוח לשימוש במינונים גבוהים (אינדקס תרפואטי גבוה).
פלוקונאזול משמש ל:
* קנדידה עורית ושל הריריות (מוקוזה).
* טיפול בדלקת קרום המח על רקע פטרייתי (חוצה את מחסום הדם-מח)
* זיהומים בנרתיק

פלוקונאזול משמש גם כטיפול מניעתי (פרופילקסיס) לזיהומים פטרייתיים בחולים לאחר השתלת מח עצם ובחולי סינדרום כשל המערכת החיסונית-AIDS, אבל הופעתן של פטריות עמידות מעלות בסימן שאלה את אסטרטגיית הטיפול הזו.

== תופעות לוואי ==
כשאר האזולים, פלוקונאזול רעיל לכבד (hepatotoxy), ורצוי לעקוב אחרי תפקודי כבד. תופעות הלוואי יכולות לכלול:
* כאבי בטן
* שלשולים
* שינויים באנזימי כבד
* צהבת - נדיר

==קישורים חיצוניים==

קטגוריה:תרופות נוגדות פטריות
קטגוריה:רשימת התרופות החיוניות של ארגון הבריאות העולמי
ברוך פיינברג

ברוך פינברג (6 באוגוסט 1933 – 17 במאי 2007) היה אתלט ישראלי. שיאן ישראל כ-15 שנים ו-7 פעמים (5 פעמים ברציפות) אלוף ישראל בהטלת כידון. זוכה מדליית ארד במשחקי אסיה (טוקיו 1958), בעל 4 מדליות מ-4 מכביות, ייצג את ישראל באולימפיאדת רומא 1960.
ברוך פינברג - מדליית הארד טוקיו 1958

== ביוגרפיה ==
פיינברג התאמן בקבוצת מכבי הצפון תל אביב ובהמשך בקבוצת מכבי חיפה.

בתחרויות האתלטיקה של המכביה החמישית שנערכו בשנת 1957 זכה פיינברג במדליית ארד, בהטלת כידון בתוצאה של 58.23 מטר, אחרי סיד קיוויט מארצות הברית (65.97 מטר) וצ. גריבלר מבריטניה (61.58 מטר).

במשחקי אסיה שנערכו בטוקיו שביפן בשנת 1958 זכה פיינברג במדליית ארד בהטלת כידון בתוצאה של 63.78 מטר, אחרי מוחמד נאווז שקבע שיא אסיה חדש של 69.41 מטר וג'לאל חאן (66.00 מטר) שניהם מפקיסטן. באחת ההטלות שלו הוא קבע תוצאה של 68 מטר, אך השופטים פסלו אותה בטענה שהכידון לא נתקע בקרקע כראוי.

===אולימפיאדת רומא 1960===
באליפות ארצות הברית שנערכה ב-18 ביולי 1960 קבע פיינברג בהטלת כידון שיא ישראלי חדש של 67.10 מטר. חמישה ימים לאחר מכן, בתחרות בינלאומית שנערכה בבולטימור ארצות הברית ב-24 ביולי הוא קבע בהטלת כידון את הקריטריון האולימפי, לאחר ששבר את שיאו הישראלי שוב והעמידו על 70.72 מטר. באולימפיאדת רומא (1960) הוא סיים במקום 24, בהטלת כידון בתוצאה של 68.24 מטר שאותה קבע כבר בהטלה הראשונה במוקדמות.

בתחרות האתלטיקה של המכביה השישית שנערכה בספטמבר 1961 זכה פיינברג במדליית כסף בהטלת כידון בתוצאה של 59.24 מטר, אחרי ריצ'רד בוקס מארצות הברית שקבע שיא מכביה חדש של 67.07 מטר ולפני דוד גריבלד מבריטניה (55.29 מטר).

בתחרות האתלטיקה של המכביה השביעית שנערכה ברמת גן בשנת 1965 זכה פיינברג במדליית ארד בהטלת כידון בתוצאה של 57.42 מטר, אחרי טרסאליוס משוודיה (63.76 מטר) ולויט מארצות הברית (62.63 מטר).

בתחרות האתלטיקה של המכביה השמינית שנערכה באוגוסט 1969 זכה פיינברג במדליית ארד בהטלת כידון 56.75 מטר, אחרי יצחק סיגורה מישראל (66.37 מטר) וקרי רוס מארצות הברית (57.89 מטר).

ביוני 1975 עבר פיינברג תאונת עבודה לאחר שמסור חשמלי ריטש את ידו ושתי אצבעות בכף ידו השמאלית (בה הטיל כידון) נקטעו. למרות ניתוחים ואשפוזים רבים שעבר, הוא לא פסק להשתתף בתחרויות בהטלת כידון בהן זכה בקביעות בתוארי אלוף ישראל לוותיקים. הוא היה מהנדס מכונות ובעל חברת השקעות. בנו, יוסי פינברג, היה אלוף ישראל לנוער בהטלת כידון בשנים 1986-7 והחזיק בשיא ישראל לנוער בשנים 1986-9.

== שיאים אישיים ==
* הטלת כידון: 70.72 מטר (1960) שיא ישראלי בעבר

== ראו גם ==
*ישראל במשחקי אסיה

==קישורים חיצוניים==

* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* 
* 

==הערות שוליים==

קטגוריה:אלופי ישראל בהטלת כידון
קטגוריה:שיאני ישראל באתלטיקה
קטגוריה:משתתפים ישראלים באולימפיאדת רומא (1960)
קטגוריה:נפגעי תאונות עבודה
קטגוריה:ישראלים שנולדו ב-1933
קטגוריה:ישראלים שנפטרו ב-2007